Cuneiform Tablet CCT 4 19c (BM 115194)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bi₄-ma um-ma ú-ṣú-ur-ša-a-šùr-ma ù a-šùr-ta-ak-lá-ak-ma 2 ma-na KÙ.BABBAR ku-nu-ki-ni da-a-a ù DUG-ṣí-lá-a-šùr na-áš-ú-ni-kum a-na-kam kà-ra-am am-ḫu-ur-ma ta-ta-lá-kà-nim i-na ú-mì-im ša ṭup-pá-am ta-ša-me-a-ni tí-ib-a-nim-ma a-tal-kà-nim a-šu-mì 25 {TÚG}ku-ta-ni ša tù-šé-bi₄-lá-ni-ni i-na lu-ḫu-sà-tí-a ṣa-áb-tù a-na É.GAL-lim né-li-ma um-ma ru-ba-tum-ma ṣa-bi₄-it TÚG.ḪI.A a-na AN.NA i-la-kam šu-ma {TÚG}ku-ta-nu i-ba-ší-ú li-qé-a šu-ma lá-áp-tù KÙ.BABBAR li-qé